《倾杯乐 送次山再至济上》
清代·蒋永修

何处驱愁，此闲亦乐，游方汗漫。正春浅、花疏日淡，一鞭又指，任城古县。

南池宾从迟欢宴。奈当筵听朝雨，阳关声缓。桥名情尽，赢得柳梢折短。

记太白，当年行遍。怕今日风流，香令散。重携到，彩笔如椽，百篇斗酒诗卷。

曾几度、登高望远。莫惹起，浮云宫殿。离思好长，则寄女娲陵畔。

作者简介：明末清初江南宜兴人，字慎斋，号纪友。顺治四年进士，授应山知县。康熙间历任平越知府，山东、江西、湖广学政。有《孝经集解》、《小学集解》、《慎斋遇集》。